sumalatha 176 Views NBFCs , rbi , surveillance
Reserve Bank of India
ముంబయి : రిజర్వు బ్యాంకు ఆఫ్‌ ఇండియా తాజాగా బ్యాంకింగేతర వ్యవస్థను బలపరిచేందుకు తన పర్యవేక్షణలోకి తీసుకోనున్నట్లు సమాచారం. ఎన్‌బిఎఫ్‌సిలకు వాణిజ్య బ్యాంకులకు మధ్య ఉన్న సంబంధాన్ని ఆర్‌బిఐ ఇకపై నిశితంగా పరిశీలించనుందని తెలుస్తోంది. ఈ జాబితాలో శ్రీరామ్‌ గ్రూప్‌కు చెందిన శ్రీరామ్‌ ట్రాన్స్‌పోర్టు ఫైనాన్స్‌, బజాజ్‌ ఫైనాన్స్‌, బజాజ్‌ ఫిన్సర్వ్‌ వంటి దిగ్గజాలున్నాయి. కాగా ఎన్‌బిఎఫ్‌సి రంగంలో 85 శాతం ఆస్తులు వీటి కిందనే ఉండగా, బ్యాంకింగ్‌, బ్యాంకింగేతర రంగాల మొత్తం ఆస్తులలో 12 శాతం ఎన్‌బిఎఫ్‌సిలు కలిగి ఉన్నాయి. ఎన్‌బిఎఫ్‌సిలపై ఆర్‌బిఐ ఈ ఏడాది కొత్త నిబంధనలు తీసుకొచ్చింది. దీంతో ఆర్‌బిఐ అన్ని ఎన్‌బిఎఫ్‌సిలను ఒకే సారి తనిఖీ చేయనుంది.
తాజా ప్రజావాక్కు వార్తల కోసం క్లిక్‌ చేయండి: https://www.vaartha.com/editorial/